runetrust/blame-folketinget-dk huggingface dataset:
Morten Østergaard (RV), 2008-11-13:
Det kan være godt til at løse flaskehalsproblemer, som man f.eks. har gjort i Midtjylland med mammografiscreening, hvor man har fået en rigtig fornuftig pris, men privathospitaler skal ikke favoriseres af de her indviklede og centralt fastsatte prisaftaler, der gør det muligt at tiltrække sygeplejersker og læger fra de offentlige sygehuse til skyhøje lønninger.
Hans Kristian Skibby (DF), 2010-11-05:
Det er også en af årsagerne til, at vi tidligere fik lavet en ændring, således at man nu i forbindelse med den valglov, der er, skal have haft fast bopæl i Danmark i 4 år som EU-borger eller som borger fra Norge eller Island, efter at man i hvert fald før kunne have udnyttet sin stemmeret allerede efter 3 år i Danmark.
Bjarne Laustsen (S), 2005-04-06:
Men vi er jo inde i en skønszone, i en gråzone, og derfor må jeg bare igen bekræfte over for spørgeren, at hvis vi møder overtrædelser af reglerne, så skal vi slå ned på det med det samme, for der er ingen af os, der kan have nogen interesse i, at ordinære job fortrænges af løntilskudsansættelser.
Poul Nødgaard (DF), 2006-04-20:
Der synes jeg også, det er værd at notere, at ud over de mange hundrede millioner kroner, der flyttes til de svagt stillede kommuner, lykkedes det os at få et betragteligt beløb, jeg tror, det var 180 mio. kr., sat af, som indenrigsministeren så har mulighed for – måske for et år ad gangen, måske for flere år ad gangen – at give til vanskeligt stillede kommuner.
Villy Søvndal (SF), 2000-12-12:
Jeg vil bare sikre mig, at fru Aase D. Madsen er meget opmærksom på, at vi gør det, og det gør vi selvfølgelig for at sikre, at de ældre får bedre forhold ud fra den betragtning, at der holdes mange smukke taler om bedre forhold for de ældre.
Christian Rabjerg Madsen (S), 2018-04-13:
Nu flytter man så kompetencen fra et fredningsnævn med en landsretsdommer i spidsen over til kommunerne – og giver kommunerne mulighed for at dispensere fra fredninger, altså den tungeste beskyttelse, dyreste beskyttelse, mest omfangsrige beskyttelse, man kan give den mest værdifulde danske natur.
Sikandar Siddique (FG), 2022-04-19:
Er SF tilfreds med, at man bruger 2,7 mia. kr. fra udviklingsbistanden, eller ønsker SF også, uanset hvad fair share er, at det for at nå det mål, vi har forpligtet os til i 2009, er ekstra midler, nye midler eller andre midler og i hvert fald ikke en del af udviklingsbistanden?
Carsten Hansen (S), 2005-11-25:
Jeg spurgte, om ministeren ikke kan bekræfte, at det er korrekt, at vi fik afsat 400 mio. kr. mere om året, og at regeringens oprindelige udspil til boligforhandlingerne i 2002 var 1,1 mia. kr. til renovering, men at det kom op på 1,5 mia. kr., fordi vi gik med.
Birgitte Josefsen (V), 2010-11-19:
Der kan selvfølgelig opstå komplikationer i forbindelse med en graviditet og en fødsel, men heldigvis er det i de få tilfælde, og der skal selvfølgelig gøres alt, hvad der kan gøres, for at sikre det bedste forløb for den gravide og den fødende og det lille barn, der kommer til verden.
Anne Baastrup (SF), 2011-02-03:
Jeg har talt varmt for, at vi får sat farten ned i landsbyerne, og det håber jeg også at de andre partier er enige i at vi skal gøre på en eller andet måde – om det så bliver med de mobile ATK’er – men vi skal også have ordnet det forfærdelige problem, at mennesker, der arbejder på vejene, bliver slået ihjel.
Pernille Vermund (NB), 2020-02-26:
Men nu har vi lige hørt først den socialdemokratiske minister og efterfølgende den socialdemokratiske ordfører sige, at årsagen til, at vi ikke stopper asylansøgere, migranter, på grænsen, er, at vi skal fastholde Dublinforordningen, at den er til fordel for Danmark, for ellers bliver vi en magnet.
Peder Hvelplund (EL), 2022-01-13:
Men jeg synes, det er et udmærket princip, at vi, når vi laver lovgivning herinde, som kan være udgiftsdrivende – det kan det her forslag være, og det er også derfor, at der tidligere har været afsat midler til det i nogle puljer, og det er derfor, at der er afsat midler på finansloven, men det er jo kun midlertidige midler – får det belyst, så vi får afdækket, hvad det handler om, og så vi kan sikre, at dem, vi pålægger udgiften, også bliver kompenseret for den.
Svend Erik Hovmand (V), 2002-11-15:
Der er altså afsat midler til det formål i både 2002 og 2003. Til sidst vil jeg bare sige, at vi selvfølgelig omkring provenuet er helt opmærksomme på, at det er svært at ramme helt præcist, og derfor vil vi naturligvis have det her lovsæt sat under særlig observation, sådan at vi i betragtning af den fluktuation, vi har oplevet, naturligvis følger dette meget tæt.
Tina Nedergaard (V), 2011-11-09:
Men Det Radikale Venstre, som ministeren jo selv er medlem af, og øvrige partier i den røde blok stillede i udsigt, at man ville skabe 10.000 ekstra uddannelsespladser, hvoraf man så opretter, kan jeg forstå, 170 på maskinmesteruddannelsen – og i øvrigt tak for det.
Jacob Buksti (S), 1998-06-04:
Socialdemokratiet og regeringen er fuldstændig lige så meget optaget af de nye boligejeres eventuelle problemer som alle mulige andre partier og grupper i dette land og i dette Ting - bare for, at der ikke skal være nogen tvivl om det. Vi har bare endnu ikke set nogen regnestykker, som godtgør, at der skulle være særlig markante problemer.
Morten Homann (SF), 2006-11-17:
Men oven i det blev der lige netop den 2. januar 2006, da man kunne benytte sig af hullet, indbetalt 50 pct. ekstra for at udnytte det, og er det ikke et meget klart tegn på, at der er nogle virksomhedsejere, som udnytter virksomhedsordningen, og som har kunnet se en meget klar fordel ved at spekulere i, at datoerne faldt sådan, som de gjorde ved årsskiftet og også gør ved det kommende årsskifte?
Jann Sjursen (KRF), 1998-04-30:
Igen kan jeg sige, at det overordnede sigte, nemlig at styrke danskundervisningen, kan vi fra Kristeligt Folkepartis side selvfølgelig være helt enige i; men det, der for os at se er det store problem i dette lovforslag, er selve placeringen af danskundervisningen, hvor regeringen ønsker, at ansvaret skal flyttes fra amterne til kommunerne.
Line Barfod (EL), 2003-05-27:
Dansk Folkeparti har jo netop sagt, at de prioriterede bevarelsen af de lokale sygehuse, men hvad skete der: Dansk Folkeparti støttede en straffeaktion mod Vestsjællands Amt - en straffeaktion, der gør, at Vestsjællands Amt nu bliver nødt til at lukke flere sygehuse for at kunne betale den strafafgift, som Dansk Folkeparti har pålagt dem.
Peter Skaarup (DF), 2013-05-21:
De kriminelle organisationer forsøger faktisk meget dårligt i virkeligheden – det er sådan det tankevækkende ved situationen – at skjule deres kriminelle aktiviteter, og ifølge den danske grundlov går foreningsfrihedens grænse jo netop det sted, hvor foreninger virker ved vold eller virker ved at opfordre til vold.
Karsten Hønge (SF), 2020-12-22:
Men mit andet spørgsmål skal nu gå på noget lidt andet, og det er: Hvad er regeringens ambitioner i forhold til at gøre op med den partnerafhængighed, som på fuldstændig forældet og umulig vis forringer økonomien hos de mennesker, der f.eks. er på førtidspension – altså, hvor man efter gammeldags principper her lader partneren finansiere?
Sofie Carsten Nielsen (RV), 2015-12-08:
Hvorfor vil ministeren ikke indføre en revisionsbestemmelse, som ministeren har indført i tidligere lovgivning, sådan at vi anerkender, at her er der altså brug for en hasteproces, men at vi giver mulighed for, at denne lovgivende forsamling faktisk også får mulighed for at høre høringsparterne? Der er jo adskillige høringssvar, hvor der bliver givet givet udtryk for, at man simpelt hen ikke vil udtale sig, fordi man ikke har haft tid til at behandle lovforslaget ordentligt.
Pia Olsen Dyhr (SF), 2016-12-05:
Men jeg er enig med hr. Jacob Jensen i, at det ikke er alle hjemløse, som kun har det problem, at de ikke har noget hjem, der er psykiske problemer, der er andre udfordringer for nogle af dem, men hvad angår dem, vi ser lige i de her dage, skyldes det kontanthjælpsloftet.
Kristian Bøgsted (DD), 2023-11-30:
Det forhold, at regeringen ikke har til hensigt at løse problemerne med utryghedsskabende adfærd og kriminalitet på Udrejsecenter Kærshovedgård, viser, at regeringen ikke tager indsatsen med beboerne på Udrejsecenter Kærshovedgård alvorligt.
Per Stig Møller (KF), 2009-03-26:
Eller skal vi hellere gå den modsatte vej og sige: Jamen når tyrkerne selv siden Atatürk har ønsket at komme tættere til Europa og ønsker at opfylde alle betingelserne, er det så ikke bedre, at vi, den dag de gør det, har fået dem europæiserede i stedet for at have fået dem islamiserede?
Henrik Rasmussen (KF), 2009-12-01:
Og ja, jeg tør godt stå heroppe og sige det: Der er måske nogen, der har brug for et kærligt spark bagi for at komme ud og få en ungdomsuddannelse, og hvis det er det, der skal til, er det også vigtigt, at det værktøj ligger i værktøjskassen.
Jesper Petersen (SF), 2012-05-30:
Hr. Jens Henrik Thulesen Dahl læser jo den tidligere plan, der blev lagt frem i valgkampen, meget dårligt, hvis han mener, at det, at vi nu kommer med et forslag til ændringer af skattepolitikken, er fuldstændig på månen, i forhold til hvad vi også tidligere har ønsket at gøre.
Mike Legarth (KF), 2011-12-15:
Vi har det klare synspunkt, at vi naturligvis skal give plads til, at mennesker, der lever det liv, de ønsker at leve, i Danmark, skal have mulighed for at gøre det, så længe det sker inden for og med respekt for de danske love, og så længe de bidrager positivt til familien Danmark.
Jørgen Arbo-Bæhr (EL), 2005-12-06:
Det ændrer intet ved, at man ikke kan sige noget som helst om, om det, at man indfører en særlig lav ydelse, som folk har meget svært ved at leve af, fører til, at flere kommer i arbejde, eller om det ikke fører til, at flere kommer i arbejde.
Esben Lunde Larsen (V), 2017-01-18:
Jeg lægger til grund, at de afgørelser, som Kystdirektoratet har truffet, er lovlige, men, også for at adressere det spørgsmål, spørgeren rejser: Hvis de grundejere, der tidligere har fået et afslag, er i tvivl om, om de ville kunne få en tilladelse til hård kystbeskyttelse, og hvor det ikke ville genere naboen, så vil jeg bestemt opfordre dem til at kontakte Kystdirektoratet, som både vil kunne hjælpe med afklaring og med proces.
Per Clausen (EL), 2006-02-09:
Så det, der er mit spørgsmål til hr. Bent Bøgsted, er, om det i virkeligheden, når det handler om forsvaret for de dårligst stillede i Danmark, er på samme måde med det her, som det er med efterlønnen, nemlig at i det øjeblik, Dansk Folkeparti konstaterer, at der er flertal i Folketinget, slår man ud med armene og siger, at det kan man ikke gøre noget ved.
Benny Engelbrecht (S), 2009-05-18:
Alligevel ser jeg hr. Flemming Møllers bemærkninger som et udtryk for, at man også i regeringspartierne kan se, at justitsministeren ikke har handlet rettidigt, og derfor er det også betryggende i dag at opleve en justitsminister, som bedyrer, at allerede ved udgangen af 2009 vil der foreligge konkrete resultater.
Torsten Schack Pedersen (V), 2014-04-03:
Hvis danske virksomheder er dårligere stillet i konkurrencen på grund af momsreglerne, så en virksomhed i eksempelvis Luxembourg kan konkurrere om de danske forbrugeres gunst alene ud fra den fordel, at momsreglerne giver en virksomhed i Luxembourg en konkurrencefordel, gør det det jo svært for danske virksomheder.
Sophie Hæstorp Andersen (S), 2010-03-17:
Jeg vil godt spørge ministeren konkret, også i forlængelse af det første svar, jeg fik: Mener ministeren, at det er Sundhedsstyrelsens ansvar, at der ikke er blevet fulgt godt nok op på, at der nogle steder måske har været nogle overlæger, der ikke har fulgt op, og hvad ved jeg?
Jens Heimburger (KF), 1998-10-28:
Jeg vil ikke sige, at den er naiv eller grebet ud af den blå luft, men det vil ikke kunne lade sig gøre uden visse sværdslag. Så vi skulle måske i virkeligheden i første omgang tage fat på at kigge på de kommuner - og dér vil jeg også gerne advare mod, at man skærer alle kommuner over én kam - som forsømmer den revalideringsindsats, som ifølge loven skulle prøves, før brugen af skåne- og fleksjob bliver aktuel.
Morten Helveg Petersen (RV), 2003-02-18:
Forslagsstillerne anfører så i bemærkningerne til belslutningsforslaget, at det militære pres, som lægges på Saddam Hussein for at afvæbne frivilligt, skal stoppes, fordi størstedelen af verdens befolkning er skeptisk over for en krig mod Irak.
Frank Jensen (S), 2003-06-03:
Statsministeren spurgte, hvordan vi vil forholde os til det forslag til vedtagelse, som er fremsat af fru Pia Kjærsgaard sammen med Venstre og Det Konservative Folkeparti, og i modsætning til statsministerens manglende reaktion på vort forslag skal jeg gøre det. Allerede undervejs fik vi afsløret, at det var en afværgemanøvre, som skulle forhindre en afstemning om den anden vedtagelse om salg af de almennyttige boliger.
Daniel Rugholm (KF), 2015-02-24:
Selv om man kan argumentere for, hvilket jeg også ofte har hørt Det Dyreetiske Råd, som er imod et forbud, gøre, at dyrene har en anden opfattelse af sex, end vi har, at det ikke er værre end inseminering osv. osv., er der altså gråzoner, for vi kan ikke altid afkode dyrene.
Christian Friis Bach (RV), 2023-11-09:
For når redegørelsen nævner behovet for at bekæmpe kriminalitet gennem effektivt politi- og efterretningssamarbejde, og at vi skal håndtere migrationen, så står retsforbeholdet i stigende grad i vejen, og det vil komme under yderligere pres i de kommende år, og det vil stå i vejen for, at Danmark netop kan bidrage til et stærkere EU.
Jørn Jespersen (SF), 2002-11-28:
Udenrigsministeren mener, at der skulle være en relativt høj grad af sammenfald mellem det forslag til vedtagelse, som vi sammen med Socialdemokratiet, Det Radikale Venstre og Kristeligt Folkeparti har fremsat, og så det, som udenrigsministeren sammen med regeringspartierne og Dansk Folkeparti har fremsat.
Carsten Hansen (S), 2014-11-13:
Til det med, om vi skulle lave omfattende analyser på, hvad de så bliver handlet til i forhold til maksimalprisen og andre ting, og om vi har et overblik over det, kan jeg sige, at det har vi ikke på alle handler, men vi er ved at få et bedre overblik, når man melder ind via det nye oplysningsskema.
Lars Barfoed (KF), 2002-02-28:
Kan hr. Jan Petersen ikke bekræfte, at de regler, som hr. Jan Petersen sammenligner med i forbindelse med usaglig afskedigelse, fortsat er gældende - både de lovgivningsmæssige og de overenskomstmæssige - og derfor er der ingen som helst forringelse af afskedigelsesvilkårene, fordi lønmodtagerne fortsat helt uhindret kan anvende regler omkring usaglig opsigelse.
Anne Grete Holmsgaard (SF), 2009-05-11:
I høringssvarene gør man opmærksom på, at det kan virke noget barokt, at KL alligevel skal indberette på grund af den dato, der er fastsat for lovforslagets ikrafttræden, og jeg synes, det ville være fornuftigt, at man får ordnet det sådan, at KL ikke skal foretage den indberetning.
Jane Heitmann (V), 2017-04-26:
Skal vi i mål med verdensmål nr. 3, er det afgørende, at de enkelte landes sundhedssystemer styrkes, og at man opretholder fokus på indkøbsprocedurer, og at lande som Danmark holder fast i samarbejdet med WHO og herigennem støtter det globale samarbejde om adgang til medicin og vaccine.
Søren Pape Poulsen (KF), 2024-01-16:
Vi synes faktisk i Det Konservative Folkeparti, at det er rigtig vigtigt, at det er en helt naturlig del af det at lede et plejehjem og vigtigt for området her, at man faktisk også selv bliver en aktiv del af plejen på den ene eller den anden måde, så man både ved, hvad der foregår, og også bliver en del af selve det at være tæt på de gamle.
Freddy Dam (V), 2003-05-09:
Så vil jeg da gerne sige, at det er klart, at der kan være forskellige politiske holdninger rundtomkring, og Venstre tager selvfølgelig gerne en intern drøftelse med Det Konservative Folkeparti om, hvorvidt der er ting, vi i fremtiden skal se på i fællesskab.
Søren Kolstrup (EL), 1999-12-07:
Det er et helt kapitel for sig, men det er bare for at vise, at hvis man skal i gang med det her område, så synes vi også, at der skal sættes midler af til nyudvikling, Det er også udmærket, at det på målstregen - jeg tror, det var det, hr. Aage Frandsen var inde på - blev sikret, at der kan udbydes fagspecifikke kurser på 1-4 ugers varighed, altså kurser, hvor man så tager elementer fra de kompetencegivende uddannelser og føjer ind her. Det springende punkt i hele den store VEU-reform, vi står over for,
Sandy Brinck (S), 2003-02-06:
Så skal jeg bare spørge, hvordan Det Konservative Folkeparti bidrager til, at der opnås pasningsgaranti, for det er stadig væk for os at se hele forudsætningen for, at man giver det reelle frie valg, både til dem, som i dag er så heldige at have deres børn passet, og i særdeleshed til de forældre, som ikke kan få deres børn passet, og som dermed heller ikke kan komme på arbejdsmarkedet, for slet ikke at tale om alle dem, for hvem det overhovedet ikke kan betale sig at få deres barn passet og komme på arbejdsmarkedet, fordi taksterne er så høje, som de er.
Jann Sjursen (KD), 2004-05-10:
Alene det at tilvejebringe muligheden for, at folkekirken og andre trossamfund kan medvirke ved registrerede partnerskabsindgåelser, vil jo føre til enten anarki inden for de enkelte trossamfund med hensyn til, hvad de enkelte præster, imamer, og hvad det nu måtte være, kan få tilladelse til af kirkens ledelse, eller at trossamfundets ledelse på baggrund af Folketingets lovgivning vil føle sig tilskyndet til at tage spørgsmålet op og måske revurdere sin position. Et fortilfælde i denne sammenhæng kan vel netop siges at være Folketingets beslutning i 1988, var det vistnok, vedrørende lov om registreret partnerskab.
Ebbe Kalnæs (CD), 2001-02-22:
Der kan skaffes en hel stak af dem, hvor man har klaget osv. Så det skulle glæde mig meget, hvis det er præciseret så stærkt og så præcist, at de landsbyboere, der har følt sig generet af gylletanke, nu får at vide, at der hidtil i lovgivningen har været mulighed for, at de blev lagt ud på marken, men at de faktisk ikke har fået lov, fordi præciseringen ikke har været der og ikke har været der præcis nok.
Gitte Lillelund Bech (V), 2000-04-27:
Kan Dansk Folkepartis ordfører ikke give mig ret i, at hvis man har minimumsskattesatser for selskabsbeskatningen i EU, så fjerner man den konkurrenceforvridning, som man ellers har set finde sted, bl.a. ved, at Irland nedsatte sin selskabsskat til 10 pct. for visse virksomheder?
Karsten Hønge (SF), 2019-01-09:
Men når man så kan se, at han lægger en fuldstændig nøje koreograferet slagplan for, hvordan han bruger politiet, så mener jeg godt man kan sige: Vi skal beskytte dig, i forhold til at der er forsamlingsfrihed, men du går alene rundt derude og råber fornærmelser ind i hovedet på folk.
Brian Mikkelsen (KF), 2018-04-05:
Man skal altid overholde den støjbekendtgørelse, som er gældende på det tidspunkt, og hvis det er sådan, at der er en ny støjbekendtgørelse, hvis man bliver enige om det i kredsen af ordførere inden for miljøområdet, så skal de nye møller selvfølgelig være omfattet af det – og hvis der kommer ændringer af møllerne, hvis de kommer efter den nye støjbekendtgørelse.
Kristian Jensen (V), 2000-04-26:
Hvis man ønskede at gå ind i det saglige og kigge på, hvad det er, der skal til for at stoppe det sorte spillemarked, så er det spørgsmålet om at kræve, at der for at have spillehaller i Danmark og opstille gevinstgivende spilleautomater skal være en tilladelse, som man så, som den forrige ordfører sagde, evt. kunne offentliggøre på Internettet, sådan at alle kan se, hvor der er lovlige spilleautomater.
Rasmus Jarlov (KF), 2015-10-20:
Man kan jo altid have den tilgang, at krig ikke nytter noget, men jeg tror, at de mennesker, som har mistet familiemedlemmer, som har været udsat for folkemord og voldtægt og er blevet taget som slaver og er blevet solgt, er meget tilfredse med, at der er nogle vestlige lande, som deltager i bekæmpelsen af Islamisk Stat.
Arne Melchior (CD), 2000-03-14:
Det har han heller aldrig fået svar på, for det er der ingen der kan sætte noget tal på, og der er ingen, der nøjagtigt kan sige, at i den og den givne situation skal vi hæve disse restriktioner, men det kommer nok, og når de så er hævet, står advarslen, som jeg sluttede min ordførertale med, stadig væk lysende klar med udråbstegn efter.
Karsten Hønge (SF), 2025-04-08:
Og hvis man er palæstinenser og har set sin familie blive slået ihjel, hvis man er et barn eller en ung, der er vokset op på de vilkår, der er i Gaza i øjeblikket, hvor Israel fortsætter med at bombe, og hvor folk ikke har nogen mulighed for at søge beskyttelse hverken mod bomber eller mod vind og vejr, eller hvis man er vokset op på Vestbredden, hvor man kan se, hvordan man bliver chikaneret og ens huse bliver væltet osv., hvordan får man så håb?
Ole Stavad (S), 2000-05-02:
Jeg synes, det er vigtigt af hensyn til dem, der eventuelt følger denne debat, at få sagt, at når hr. Kim Behnke siger, at man ikke kan forstå, at en individuel kontrakt ikke kan give skattefrihed, fremgår det for det første af kontrakten, at det er den normale, overenskomstmæssige løn, der henvises til.
Lean Milo (M), 2023-05-09:
I en svær tid vil jeg opfordre til, at vi minder hinanden om de sejre, der opnås, såsom at invasionen har skabt et styrket sammenhold på tværs af den frie verden, hvor vi i Europa er rykket sammen i bussen og har ydet bidrag til Ukraine både militært og humanitært med genopbygningen af krigsramte områder.
Brian Mikkelsen (KF), 2015-10-29:
Den måde, man kommer skattefinterne til livs på, er jo igennem europæisk regulering, så jeg har i relation til det spørgsmål, som bliver stillet, ikke noget imod, at der kommer en fælles overlægger, en fælles europæisk paraply over det her, men man skal ikke gøre sig helligere end alle mulige andre, ved at man på kommunens vegne – det er jo på borgernes vegne, en borgmester så forsøger at være hellig – vil købe ting dyrere, selvom lovgivningen bliver overholdt.
Ulla Tørnæs (V), 1998-06-25:
Virksomhederne foretager administrativt bøvl for det offentlige svarende til 22 mia. kr. årligt, og igen er der ikke kommet meget ud af regeringens løfter om lempelser af de administrative byrder; tværtimod medfører også pinsepakken øgede administrative byrder, så regeringen har ikke indfriet løfterne - den har brudt dem.
Kristian Thulesen Dahl (DF), 2003-04-08:
Og så deler jeg fuldt ud det synspunkt, der også er kommet til udtryk heroppefra for kort tid siden, at så vil man da hellere blive i sit eget land, men først, når man kan se, at det begynder at gå i den rigtige retning. Noget andet, vi også har taget med i bemærkningerne,
Karin Nødgaard (DF), 2017-12-07:
Og derfor vil jeg gerne i den anledning spørge, ligesom jeg også spurgte Socialdemokratiets ordfører, om Venstre i forhold til kommunalvalget – da vi ved, at der er rigtig mange Venstreborgmestre – har gjort sig nogen tanker om at kontakte nyvalgte, genvalgte borgmestre og sige: Det her skal der simpelt hen rettes op på, så der bliver mere ensartethed i serviceniveauet.
Louise Schack Elholm (V), 2020-11-24:
Ministeren bekræfter det endda i et svar på et spørgsmål fra sidste år, og her lød det, at skatteministeren skønner, at »afgiftsforhøjelsen på væddemål og onlinekasino fra 20 pct. til 28 pct. fra 1. januar 2021 vil medføre en øget grad af spil på det uregulerede spilmarked svarende til et fald på ca. 9 pct-point på langt sigt«.
Astrid Carøe (SF), 2022-06-07:
Jeg kan simpelt hen ikke forstå, hvordan ordføreren kan sige, at det, at man fordeler på baggrund af afstand uden for de store byer, er frit valg for eleverne, og det, at man fordeler på baggrund af forældreindkomst i de store byer og derefter på baggrund af afstand, er tvangsfordeling og noget af det værste, der nogen sinde er sket.
Christian H. Hansen (DF), 2000-05-02:
Her bemærkes det bl.a., at denne her tilbageførsel, der altså her er tale om, også er i strid med fiskeribanklovens § 2, stk. 2, hvor det fremgår, at grundfonden ikke kan forlanges tilbagebetalt, forinden banken har ophørt sin virksomhed, har opfyldt alle sine forpligtelser.